b'\n_START_ARTICLE_\nJ\xc5\xabr\xc5\xb3 kapitonas\n_START_PARAGRAPH_\nJ\xc5\xabr\xc5\xb3 kapitonas (vok. Kapit\xc3\xa4n zur See, pranc. Capitaine de Vaisseau, angl. Captain, rus. \xd0\x9a\xd0\xb0\xd0\xbf\xd0\xb8\xd1\x82\xd0\xb0\xd0\xbd 1-\xd0\xb3\xd0\xbe \xd1\x80\xd0\xb0\xd0\xbd\xd0\xb3\xd0\xb0)\xc2\xa0\xe2\x80\x93 karini\xc5\xb3 j\xc5\xabr\xc5\xb3 paj\xc4\x97g\xc5\xb3 vyresni\xc5\xb3j\xc5\xb3 karinink\xc5\xb3 laipsnis, atitinkantis sausumos paj\xc4\x97g\xc5\xb3 pulkininko laipsn\xc4\xaf. Lietuvos kariniame j\xc5\xabr\xc5\xb3 laivyne vyresnis u\xc5\xbe komandor\xc4\x85, jaunesnis u\xc5\xbe flotil\xc4\x97s admirol\xc4\x85._NEWLINE_XV a. Europoje kapitonu prad\xc4\x97ta vadinti laivo vad\xc4\x85,  ilgainiui kapitonas tapo linijinio kovos laivo vado laipsniu, o XX a. \xc4\xafgijo dabartin\xc4\x99 reik\xc5\xa1m\xc4\x99. Lietuvos kariuomen\xc4\x97je j\xc5\xabr\xc5\xb3 kapitono laipsnis \xc4\xafvestas 1936\xc2\xa0m. ir prilygintas majorui._NEWLINE_Nuo 1998\xc2\xa0m., pagal NATO standartizacijos sutart\xc4\xaf, j\xc5\xabr\xc5\xb3 kapitonas prilygintas pulkininkui, kategorija OF-5. Iki tol JAV karo laivynas (U. S. Navy) ir Pakran\xc4\x8di\xc5\xb3 apsaugos laivynas (Coast Guard) \xc5\xa1\xc4\xaf laipsn\xc4\xaf prilygino O-6 kategorijai. Rusijos, Ukrainos karin\xc4\x97se j\xc5\xabr\xc5\xb3 paj\xc4\x97gose yra l, 2, 3 rango j\xc5\xabr\xc5\xb3 kapitonai, tai atitinka pulkinink\xc4\x85, papulkinink\xc4\xaf, major\xc4\x85._NEWLINE_Lietuvoje tai taip pat neoficialus civilinio laivo kapitono pavadinimas\xc2\xa0\xe2\x80\x93 Klaip\xc4\x97doje veikia J\xc5\xabr\xc5\xb3 kapiton\xc5\xb3 klubas.'